Round Rhodolite Garnet Sterling Silver Earring with Amethyst | Gemstone Cluster Stud Earrings | Gemvara
Reference Code: 10X70V Luukse sampioen-en-gort-risotto | rooi rose Luukse sampioen-en-gort-risotto | rooi rose
Risotto hoef nie net met rys gemaak te word nie - ander grane soos gort werk ewe goed en is supervoedsaam. Probeer hierdie lekker sampioen-en-gort-risotto. Resep deur Vickie de Beer. Foto Lee Schwagele van www.crphotographic.co.za
Michelle Nortje Risotto hoef nie net met rys gemaak te word nie - ander grane soos gort werk ewe goed en is supervoedsaam. Probeer hierdie lekker sampioen-en-gort-risotto. Resep deur Vickie de Beer. Foto Lee Schwagele van www.crphotographic.co.za Kos Luukse sampioen-en-gort-risotto European Druk resep
Genoeg vir: Genoeg vir 6
• 50 g droë porcini, kry dit by Woolies of spesialiteitswinkels
• 125 g botter
• 250 g bruinsampioene, in kwarte gesny
• 250 g gemengde eksotiese sampioene, in kwarte gesny
• hand vol vars salieblare
• 30 ml (2 e) olyfolie
• 4 takkies tiemie
• 400 g gort
• 125 ml (½ k) droë witwyn
• 250 ml (1 k) mascarpone of dubbeldik room
• 50 g parmesaan
• 50 g dennepitte, gerooster
• 7-8 salieblaartjies
1 Laat week die porcini vir 10 min. in 2 liter kookwater. Dit is die geurige aftreksel waarmee jy die risotto gaan maak. Dreineer die vloeistof en hou eenkant, behou die geweekte sampioene. Kap die porcini fyn en hou eenkant.
2 Braai die sampioene en salie vir 7-8 min. of tot goudkleurig in die verhitte botter. Geur met sout en swartpeper. Hou eenkant.
3 Verhit die olyfolie in ’n groot pan oor matige hitte. Braai die ui, knoffel, tiemie en lourierblare vir 5 min. daarin of tot sag. Voeg die gort by en braai vir 2 min. Roer deurentyd. Gooi die wyn by en kook vir nog 2 min.
4 Voeg 125 ml van die porcini-aftreksel op ’n slag by terwyl jy deurentyd roer. Herhaal totdat al die aftreksel geabsorbeer en die gort gaar is.
5 Smelt die 60 g botter in ’n klein pannetjie met die neute en salieblare. Laat dit kook tot die botter ’n karamelkleur en neuterige reuk het.
6 Voeg 80 ml mascarpone en parmesaan by. Roer die sampioene deur. Sit voor met ekstra mascarponekaas en skep die dennepit-en-salie-bruinbotter oor.